《同振之德久分韵赋坐石东坡字》
宋代·程公许

千年间气落岷峨，惊世声名镇不磨。
吟咏西湖虽有案，经年儋耳却无波。
细看据石横藜坐，想见骑龙跨海过。
山谷老人犹剩语，是非元不到东坡。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。